SOLAR รุกขยายสาขา “เชียงราย” หนุนคนไทยใช้พลังงานสะอาด-ลดค่าไฟ
SOLAR รุกเปิดตัวแทนจำหน่ายสินค้าที่ “เชียงราย” สนับสนุนให้คนไทยได้ใช้พลังงานสะอาดจากแสงโซลาร์และลดค่าใช้จ่ายภายในครัวเรือน
SOLAR รุกเปิดตัวแทนจำหน่ายสินค้าที่ “เชียงราย” สนับสนุนให้คนไทยได้ใช้พลังงานสะอาดจากแสงโซลาร์และลดค่าใช้จ่ายภายในครัวเรือน
11 ต.ค. 2565

นายไววิทย์ อุทัยเฉลิม ประธานเจ้าหน้าที่บริหาร (CEO) บริษัท โซลาร์ตรอน จำกัด (มหาชน) หรือ SOLAR เป็นตัวแทนบริษัทฯแสดงความยินดีกับบริษัท อีโค่ อีซี่ จำกัด ในงานเปิดร้านตัวแทนจำหน่ายผลิตภัณฑ์ของโซลาร์ตรอน ณ อำเภอเมือง จังหวัดเชียงราย
สำหรับการเปิดร้านตัวแทนจำหน่ายในจังหวัดเชียงรายครั้งนี้เป็นหนึ่งในแผนขยายช่องทางการกระจายสินค้าและผลิตภัณฑ์ของ SOLAR แก่ผู้ประกอบการและผู้บริโภคทั่วประเทศได้อย่างทั่วถึง สนับสนุนให้คนไทยได้ใช้พลังงานสะอาดจากแสงโซลาร์และลดค่าใช้จ่ายภายในครัวเรือน โดยหลังจากนี้บริษัทฯมีแผนที่จะเดินทางไปเยี่ยมแสดงความยินดีแก่ตัวแทนผู้แทนจำหน่ายทั่วประเทศไทยอีกด้วย